Bukayo

Ang bukayo ay isang panghimagas sa Pilipinas na gawa mula sa mga pinatamis na piraso ng buko. Ayon sa kaugalian, ginagawa ito sa pagpapakulo ng mga pira-pirasong buko sa tubig at sinuklob, isang uri ng tubong maskabado na pinapatunaw hanggang malakaramelo ang lapot nito. Kilala bilang bokarilyo ang mga mas tuyong at mas malutong na uri ng bukayo. Maaaring kainin ang bukayo nang mag-isa, kadalasang ibinibilot sa mga maliliit na bola. Maaari rin silang gamitin bilang palamuti at palaman para sa mga ibang panghimagas, lalo na para sa pan de coco at empanadang sinudlan.

Kabilang sa mga alternatibong pagbaybay ng bukayo ang bucaio, bucayo, bokayo, bukhayo, at bukayu. Noong pamamahala ng Espanya sa Pilipinas, kilala ito bilang conserva de coco sa wikang Kastila. Kilala rin ito bilang hinti sa wikang Tausug.

Kung minsan kilala ang panutsa sa Pilipinas bilang bukayo mani.

Mga sanggunian

Mga kawing panlabas
Bukayo

Kategorya:Pagkain
Kategorya:Lutuing Pilipino
Kategorya:Panghimagas ng Pilipinas